CELEX: 32016D0588
Language: hu
Date: 2016-04-14 00:00:00
Title: A Bizottság (EU) 2016/588 végrehajtási határozata (2016. április 14.) a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg)

16.4.2016   
            
            
               HU
            
            
               Az Európai Unió Hivatalos Lapja
            
            
               L 101/25
            
         A BIZOTTSÁG (EU) 2016/588 VÉGREHAJTÁSI HATÁROZATA
   (2016. április 14.)
   a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Bizottság a 443/2009/EK rendelet 12. cikke, a 725/2011/EU bizottsági végrehajtási rendelet (2) és az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatás alapján értékelte a Valeo Equipments Electriques Moteur beszállító nagy hatékonyságú diódákkal ellátott, Valeo márkájú, nagy hatékonyságú váltakozó áramú generátorra vonatkozóan benyújtott 2015. november 3-i kérelmét, valamint a Robert Bosch GmbH beszállító MOS diódákkal (MGD) ellátott, Bosch márkájú, hatékony váltakozó áramú generátorra vonatkozóan benyújtott 2015. június 10-i kérelmét.
            
         
               (2)
            
            
               A Valeo és a Bosch által benyújtott kérelmekben szereplő adatok igazolják, hogy a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok teljesülnek. Mindezek alapján a Valeo és a Bosch hatékony váltakozó áramú generátorokat innovatív technológiaként jóvá kell hagyni.
            
         
               (3)
            
            
               A 2013/341/EU (3), 2014/465/EU (4), (EU) 2015/158 (5), (EU) 2015/295 (6) és az (EU) 2015/2280 (7) végrehajtási határozatokkal a Bizottság már jóváhagyott hat, a váltakozó áramú generátorok hatékonyságának javítását elősegítő technológiákra vonatkozó kérelmet. Ezen, valamint a Valeo és a Bosch által benyújtott kérelmek értékeléséből szerzett tapasztalatok alapján kielégítő és következetes igazolást nyert, hogy a 73,4 %–74,2 % minimális hatékonyságú, 12 volt feszültségű váltakozó áramú generátor az erőátviteli rendszer függvényében, amennyiben tömege nem haladja meg több mint 3 kg-mal a viszonyítási alapul vett váltakozó áramú generátor tömegét, megfelel a 443/2009/EK rendelet 12. cikkében és a 725/2011/EU végrehajtási rendeletben foglalt jogosultsági feltételeknek, és a 67 %-os hatásfokon működő, viszonyítási alapul vett váltakozó áramú generátor kibocsátásához képest legalább 1 g CO2/km szén-dioxid-csökkentést biztosít.
            
         
               (4)
            
            
               A gyártóknak ezért lehetőséget kell biztosítani arra, hogy a fenti feltételeknek eleget tevő, hatékony, 12 V-os váltakozó áramú generátoroknak köszönhető szén-dioxid-kibocsátáscsökkentésről minősítést szerezzenek. Annak érdekében, hogy kizárólag a leírt feltételeknek megfelelő váltakozó áramú generátorokat lehessen ezen minősítésre ajánlani, a gyártónak a típusjóváhagyó hatósághoz benyújtott minősítési kérelemhez a megfelelés igazolása érdekében mellékelnie kell egy független ellenőrző szervezet által készített ellenőrzési jelentést is.
            
         
               (5)
            
            
               Amennyiben a típusjóváhagyó hatóság úgy találja, hogy a 12 V-os váltakozó áramú generátor nem felel meg a minősítési feltételeknek, a csökkentett kibocsátásra vonatkozó minősítési kérelmet el kell utasítania.
            
         
               (6)
            
            
               A hatékony, 12 V-os váltakozó áramú generátorok szén-dioxid-kibocsátáscsökkentésének meghatározására helyénvaló vizsgálati módszert elfogadni.
            
         
               (7)
            
            
               Annak megállapítása érdekében, hogy egy bizonyos hatékony, 12 V-os váltakozó áramú generátor révén mekkora szén-dioxid-kibocsátáscsökkentés érhető el, meg kell határozni, hogy a hatékonyság értékelésekor mely technológia tekintendő a viszonyítás alapjául. Az eddigi tapasztalatok alapján a technológiák közül a 67 %-os hatékonysággal működő, 12 V-os váltakozó áramú generátor alkalmas arra, hogy viszonyítási alapul szolgáljon.
            
         
               (8)
            
            
               A hatékony, 12 V-os váltakozó áramú generátor által megtakarított kibocsátás igazolására részben alkalmasak lehetnek a 692/2008/EK bizottsági rendelet (8) XII. mellékletében leírt mérések. Ezért a hatékony, 12 V-os váltakozó áramú generátor által biztosított szén-dioxid-kibocsátáscsökkentés vizsgálati módszerének meghatározásakor biztosítani kell e részleges igazolás figyelembevételét.
            
         
               (9)
            
            
               A hatékony, 12 V-os váltakozó áramú generátorok új járművekben történő, egyre szélesebb körben való alkalmazásának előmozdítása érdekében a gyártók számára biztosítani kell annak a lehetőségét is, hogy egy kérelem keretében több hatékony, 12 V-os váltakozó áramú generátor szén-dioxid-kibocsátáscsökkentéséről is minősítést szerezzenek. E lehetőség alkalmazásakor helyénvaló ugyanakkor beépíteni egy olyan mechanizmust, amely csak a leghatékonyabb váltakozó áramú generátorok alkalmazása számára biztosít ösztönzőket.
            
         
               (10)
            
            
               A 2007/46/EK európai parlamenti és tanácsi irányelv (9) I., VIII. és IX. melléklete szerinti típus-jóváhagyási dokumentációkban feltüntetendő általános ökoinnovációs kód meghatározása céljából meg kell állapítani a hatékony, 12 V-os váltakozó áramú generátorokban alkalmazott innovatív technológia egyedi kódját,
            
         ELFOGADTA EZT A HATÁROZATOT:
   1. cikk
   Jóváhagyás
   A Bizottság a 443/2009/EK rendelet 12. cikke értelmében vett innovatív technológiaként jóváhagyja a nagy hatékonyságú diódákkal ellátott, nagy hatékonyságú Valeo váltakozó áramú generátorban, valamint a MOS diódákkal ellátott, hatékony, váltakozó áramú Bosch generátorban alkalmazott technológiát.
   2. cikk
   A szén-dioxid-kibocsátáscsökkentés minősítésének kérelmezése
   (1)   A gyártó a szén-dioxid-kibocsátáscsökkentés minősítését az M1 kategóriájú járművekben való alkalmazásra szánt, egy vagy több olyan, hatékony, 12 V-os váltakozó áramú generátorra kérelmezheti, amelyek megfelelnek az alábbi feltételeknek:
   
               a)
            
            
               olyan alkatrész, amely kizárólag járművek akkumulátorának töltésére, illetve járó belső égésű motor mellett a jármű elektromos rendszerének árammal való ellátására használatos;
            
         
               b)
            
            
               a hatékony váltakozó áramú generátor tömege nem haladja meg több mint 3 kg-mal a viszonyítási alapul vett, 7 kg-os váltakozó áramú generátor tömegét;
            
         
               c)
            
            
               hatékonysági foka:
               
                           i.
                        
                        
                           benzinüzemű jármű esetében legalább 73,8 %;
                        
                     
                           ii.
                        
                        
                           benzinüzemű turbófeltöltős jármű esetében legalább 73,4 %;
                        
                     
                           iii.
                        
                        
                           dízelüzemű jármű esetében legalább 74,2 %.
                        
                     
         (2)   Az egy vagy több hatékony, váltakozó áramú generátor révén elérhető csökkentett kibocsátásra vonatkozó minősítési kérelemhez mellékelni kell egy független ellenőrzési jelentést annak igazolására, hogy a váltakozó áramú generátorra vagy generátorokra teljesülnek az (1) bekezdésben előírt feltételek.
   (3)   Amennyiben a típusjóváhagyó hatóság úgy találja, hogy a váltakozó áramú generátor vagy generátorok nem felel(nek) meg az (1) bekezdésben foglalt feltételeknek, a minősítési kérelmet elutasítja.
   3. cikk
   A szén-dioxid-kibocsátáscsökkentés minősítése
   (1)   A 2. cikk (1) bekezdésében említett hatékony váltakozó áramú generátor alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (2)   Ha a gyártó egy járműkivitelt tekintve több – a 2. cikk (1) bekezdése szerinti – hatékony, váltakozó áramú generátorra kéri a szén-dioxid-kibocsátáscsökkentés minősítését, a típusjóváhagyó hatóság meghatározza, hogy a vizsgált váltakozó áramú generátorok közül melyik biztosítja a legnagyobb szén-dioxid-kibocsátáscsökkentést, és a legalacsonyabb értéket jegyzi be az adott típus-jóváhagyási dokumentációba. Az értéket a 725/2011/EU végrehajtási rendelet 11. cikkének (2) bekezdésének megfelelően kell feltüntetni a megfelelőségi nyilatkozatban.
   4. cikk
   Ökoinnovációs kód
   Ha a 725/2011/EU végrehajtási rendelet 11. cikkének (1) bekezdése szerint e határozatra történik hivatkozás, a 17. sz. ökoinnovációs kódot kell megadni a típus-jóváhagyási dokumentációban.
   5. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. április 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  A Bizottság 2013. június 27-i 2013/341/EU végrehajtási határozata a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.).
   
      (4)  A Bizottság 2014. július 16-i 2014/465/EU végrehajtási határozata a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról (HL L 210., 2014.7.17., 17. o.).
   
      (5)  A Bizottság 2015. január 30-i (EU) 2015/158 végrehajtási határozata a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 26., 2015.1.31., 31. o.).
   
      (6)  A Bizottság 2015. február 24-i (EU) 2015/295 végrehajtási határozata a 443/2009/EK európai parlamenti és tanácsi rendelet alapján a MELCO GXi hatékony generátor a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 53., 2015.2.25., 11. o.).
   
      (7)  A Bizottság 2015. december 7-i (EU) 2015/2280 végrehajtási határozata a 443/2009/EK európai parlamenti és tanácsi rendelet alapján a DENSO hatékony generátornak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 322., 2015.12.8., 64. o.).
   
      (8)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      (9)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      
         A HATÉKONY, 12 V-OS VÁLTAKOZÓ ÁRAMÚ GENERÁTOR RÉVÉN ELÉRT SZÉN-DIOXID-KIBOCSÁTÁSCSÖKKENTÉS MEGÁLLAPÍTÁSÁNAK MÓDSZERE
      
      1.   BEVEZETÉS
      Ahhoz, hogy megállapítható legyen, mekkora szén-dioxid-kibocsátáscsökkentés érhető el egy hatékony váltakozó áramú generátor M1 kategóriájú járművekben való alkalmazása révén, meg kell határozni a következőket:
      
                  (1)
               
               
                  a vizsgálati feltételek;
               
            
                  (2)
               
               
                  a vizsgálati berendezés;
               
            
                  (3)
               
               
                  a hatékony váltakozó áramú generátor és a viszonyítási alapul vett váltakozó áramú generátor hatékonysága;
               
            
                  (4)
               
               
                  a szén-dioxid-kibocsátáscsökkentés számítása;
               
            
                  (5)
               
               
                  a statisztikai hiba számítása.
               
            
         Szimbólumok, paraméterek és mértékegységek
      
      
         Latin betűs szimbólumok
      
      
                  
                     
               
               
                  –
               
               
                  szén-dioxid-kibocsátáscsökkentés [g CO2/km]
               
            
                  CO2
                  
               
               
                  –
               
               
                  szén-dioxid
               
            
                  CF
               
               
                  –
               
               
                  az átváltási tényező (l/100 km) – (g CO2/km) [g CO2/l] a 3. táblázat meghatározása szerint
               
            
                  h
               
               
                  –
               
               
                  frekvencia, az 1. táblázat meghatározása szerint
               
            
                  I
               
               
                  –
               
               
                  az áramerősség, amelyen a mérést el kell végezni [A]
               
            
                  m
               
               
                  –
               
               
                  a mintán végzett mérések száma
               
            
                  M
               
               
                  –
               
               
                  nyomaték [Nm]
               
            
                  n
               
               
                  –
               
               
                  forgási sebesség [min– 1] az 1. táblázat meghatározása szerint
               
            
                  P
               
               
                  –
               
               
                  teljesítmény [W]
               
            
                  
                     
               
               
                  –
               
               
                  az ökoinnovatív, váltakozó áramú generátor hatékonyságának szórása [%]
               
            
                  
                     
               
               
                  –
               
               
                  az ökoinnovatív, váltakozó áramú generátor hatásfokának átlagának szórása [%]
               
            
                  
                     
               
               
                  –
               
               
                  a teljes szén-dioxid-kibocsátáscsökkentés szórása [g CO2/km]
               
            
                  U
               
               
                  –
               
               
                  a vizsgálati feszültség, amelyen a mérést el kell végezni [V]
               
            
                  v
               
               
                  –
               
               
                  az új európai menetciklus (NEDC) átlagsebessége [km/h]
               
            
                  VPe
                  
               
               
                  –
               
               
                  a tényleges energiafogyasztás [l/kWh] a 2. táblázat meghatározása szerint
               
            
                  
                     
               
               
                  –
               
               
                  a számított szén-dioxid-kibocsátáscsökkentés érzékenysége az ökoinnovatív, váltakozó áramú generátor hatékonyságára
               
            
         Görög betűs szimbólumok
      
      
                  Δ
               
               
                  –
               
               
                  különbség
               
            
                  η
               
               
                  –
               
               
                  a viszonyítási alapul vett váltakozó áramú generátor hatásfoka [%]
               
            
                  ηEI
                  
               
               
                  –
               
               
                  a hatékony, váltakozó áramú generátor hatásfoka [%]
               
            
                  
                     
               
               
                  –
               
               
                  az ökoinnovatív, váltakozó áramú generátor átlagos hatásfoka az i munkaponton [%]
               
            
         Alsó indexek
      
      Az (i) alsó index a munkapontra utal
      A (j) alsó index a mintán végzett mérésre utal
      
                  EI
               
               
                  –
               
               
                  ökoinnovatív
               
            
                  m
               
               
                  –
               
               
                  mechanikai
               
            
                  RW
               
               
                  –
               
               
                  valós körülmények
               
            
                  TA
               
               
                  –
               
               
                  típus-jóváhagyási körülmények
               
            
                  B
               
               
                  –
               
               
                  viszonyítási alap
               
            2.   VIZSGÁLATI KÖRÜLMÉNYEK
      A vizsgálati körülményeknek meg kell felelniük az ISO 8854:2012 szabványban meghatározott követelményeknek (1).
      
         Vizsgálati berendezés
      
      A vizsgálati berendezésnek meg kell felelnie az ISO 8854:2012 szabvány előírásainak.
      3.   MÉRÉSEK ÉS A HATÉKONYSÁG MEGHATÁROZÁSA
      A hatékony, váltakozó áramú generátor hatékonyságát az ISO 8854:2012 szabvány szerint kell meghatározni, kivéve az e bekezdésben meghatározott elemeket.
      A méréseket az 1. táblázatban meghatározott különböző i munkapontokon kell elvégezni. A váltakozó áramú generátor áramerőssége a meghatározás szerint valamennyi munkaponton a névleges áramerősség fele. A váltakozó áramú generátor feszültségének és kimeneti áramerősségének minden fordulatszámon állandónak kell lennie, a feszültségnek 14,3 V-nak kell lennie.
      
         1. táblázat
      
      
         Munkapontok
      
      
                  Munkapont
                  i
               
               
                  Tartásidő
                  [s]
               
               
                  Forgási sebesség
                  ni [min– 1]
               
               
                  Frekvencia
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            A hatékonyságot az 1. képlet alapján kell kiszámítani.
      
         1. képlet
      
      
         
      Minden hatékonyságmérést egymás után legalább ötször kell elvégezni. Az egyes munkapontokon végzett mérések átlagát () ki kell kiszámítani.
      Az ökoinnovatív, váltakozó áramú generátor hatékonyságát (ηEI) a 2. képlet alapján kell kiszámítani.
      
         2. képlet
      
      
         
      A 3. képlet alapján a hatékony, váltakozó áramú generátor valós körülmények között (ΔPmRW) és típus-jóváhagyási körülmények között (ΔPmTA) is mechanikaienergia-megtakarításhoz vezet.
      
         3. képlet
      
      ΔPm = ΔPmRW – ΔPmTA,
      ahol a valós körülmények között megtakarított mechanikai energiát (ΔPmRW) a 4. képlet szerint, a típus-jóváhagyási körülmények között megtakarított mechanikai energiát (ΔPmTA) pedig az 5. képlet szerint kell kiszámítani.
      
         4. képlet
      
      
         
      
         5. képlet
      
      
         
      ahol
      
                  PRW
                  
               
               
                  :
               
               
                  a teljesítményigény valós körülmények között [W], azaz 750 W;
               
            
                  PTA
                  
               
               
                  :
               
               
                  a teljesítményigény típus-jóváhagyási körülmények között [W], azaz 350 W;
               
            
                  ηB
                  
               
               
                  :
               
               
                  a viszonyítási alapul vett váltakozó áramú generátor hatásfoka [%], azaz 67 %.
               
            
         A szén-dioxid-kibocsátáscsökkentés kiszámítása
      
      A hatékony, váltakozó áramú generátor révén elért szén-dioxid-kibocsátáscsökkentést a következő képlettel kell kiszámítani.
      
         6. képlet
      
      
         
      ahol
      
                  v
               
               
                  :
               
               
                  az új európai menetciklus (NEDC) átlagsebessége [km/h], azaz 33,58 km/h;
               
            
                  VPe
                  
               
               
                  :
               
               
                  a következő, 2. táblázatban feltüntetett tényleges energiafogyasztás
                  
                     2. táblázat
                  
                  
                     Tényleges energiafogyasztás
                  
                  
                              Motortípus
                           
                           
                              Tényleges energiafogyasztás (VPe)
                              [l/kWh]
                           
                        
                              Benzinmotor
                           
                           
                              0,264
                           
                        
                              Benzinüzemű turbófeltöltős motor
                           
                           
                              0,280
                           
                        
                              Dízelmotor
                           
                           
                              0,220
                           
                        
            
                  CF
               
               
                  :
               
               
                  a következő, 3. táblázatban feltüntetett átváltási tényező
                  
                     3. táblázat
                  
                  
                     Tüzelőanyag-átváltási tényező
                  
                  
                              Tüzelőanyag típusa
                           
                           
                              Átváltási tényező (l/100 km) – (g CO2/km) (CF)
                              [g CO2/l]
                           
                        
                              Benzinmotor
                           
                           
                              2 330 
                           
                        
                              Dízelmotor
                           
                           
                              2 640 
                           
                        
            
         A statisztikai hiba kiszámítása
      
      A vizsgálati módszer eredményében a mérésekből adódóan mutatkozó statisztikai hibákat mennyiségileg meg kell határozni. Minden munkapontra ki kell számítani a szórást a következő képlet szerint:
      
         7. képlet
      
      
         
      A hatékony, váltakozó áramú generátor hatékonysági értékének szórását () a 8. képlet alapján kell kiszámítani:
      
         8. képlet
      
      
         
      A hatékony generátor hatékonyságának szórása () a szén-dioxid-kibocsátáscsökkentés értékének () hibájához vezet. Ezt a hibát a 9. képlettel kell kiszámítani:
      
         9. képlet
      
      
         
      
         Statisztikai szignifikancia
      
      A hatékony, váltakozó áramú generátorral felszerelt járműtípusok, -változatok és -kivitelek mindegyike esetében igazolni kell, hogy a 9. képlettel kiszámított szén-dioxid-kibocsátáscsökkentés hibája nem haladja meg az összes szén-dioxid-kibocsátáscsökkentés és a 725/2011/EU végrehajtási rendelet 9. cikkének (1) bekezdésében meghatározott legkisebb kibocsátáscsökkentési küszöbérték különbségét (lásd a 10. képletet).
      
         10. képlet
      
      
         
      ahol:
      
                  MT
               
               
                  :
               
               
                  a legkisebb küszöbérték [g CO2/km], azaz 1 g CO2/km
               
            
         Vizsgálati és értékelő jelentés
      
      A jelentésnek a következőket kell tartalmaznia:
      
                  —
               
               
                  a vizsgált, váltakozó áramú generátorok modellje és tömege,
               
            
                  —
               
               
                  a próbapad leírása,
               
            
                  —
               
               
                  a vizsgálati eredmények (mért értékek),
               
            
                  —
               
               
                  a számított eredmények és a vonatkozó képletek.
               
            
         A járművekbe beépítendő hatékony, váltakozó áramú generátor
      
      A típusjóváhagyó hatóságnak a hatékony, váltakozó áramú generátoron és a viszonyítási alapul vett váltakozó áramú generátoron végzett mérések alapján kell minősítenie a szén-dioxid-kibocsátáscsökkentést, melyhez az e mellékletben előírt vizsgálati módszert kell alkalmaznia. Ha a szén-dioxid-kibocsátáscsökkentés mértéke nem éri el a 725/2011/EU végrehajtási rendelet 9. cikkének (1) bekezdésében meghatározott küszöbértéket, az említett rendelet 11. cikke (2) bekezdésének második albekezdését kell alkalmazni.
      
         (1)  ISO 8854:2012 Közúti járművek. Feszültségszabályozóval ellátott váltakozó áramú generátorok. Vizsgálati módszerek és általános követelmények. Hivatkozási szám: ISO 8854:2012, közzétéve 2012. június 1-jén.